National Organization for Women
National Organization for Women, NOW, amerikansk kvinderettighedsorganisation, grundlagt i 1966 på initiativ af Betty Friedan. Via lobbyvirksomhed, retssager og demonstrationer har NOW arbejdet for at sikre kvinderne ligestilling, især på arbejdsmarkedet. NOW har også virket for liberalisering af abortlovgivningen og for lesbiske kvinders rettigheder. Se også kvindebevægelsen.